Diari Oficial de la Generalitat Valenciana


Sumari del DOGV 4718, del 24-03-2004 (2004/2448)

RESOLUCIÓ de 2 de febrer de 2004, del Servici Territorial d'Indústria i Energia d'Alacant, per la qual se sotmet a informació pública la sol·licitud d'autorització d'instal·lacions, reconeixement d'utilitat pública en concret i estudi d'impacte ambiental de l'addenda al projecte de gasoducte a Onil (Alacant). CBREDE/2000/16.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4718

Data del DOGV
:   24-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/2448


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 2 de febrer de 2004, del Servici Territorial d'Indústria i Energia d'Alacant, per la qual se sotmet a informació pública la sol·licitud d'autorització d'instal·lacions, reconeixement d'utilitat pública en concret i estudi d'impacte ambiental de l'addenda al projecte de gasoducte a Onil (Alacant). CBREDE/2000/16. [2004/M2448]
  
Als efectes previstos en l'article 104.2 de la Llei 34/1998, de 7 d'octubre, del Sector d'Hidrocarburs; en el Reial Decret 1.434/2002, de 27 de desembre; en els articles 17.2 de la Llei d'Expropiació Forçosa i 56 del seu Reglament; així com en el Reglament (aprovat per Decret 162/1990, de 15 d'octubre) per a l'execució de la Llei 2/1989, de 3 de març, d'Impacte Ambiental de la Generalitat Valenciana, se sotmet a informació pública la sol·licitud d'autorització d'instal·lacions i reconeixement d'utilitat pública en concret, l'estudi d'impacte ambiental i la relació concreta i individualitzada dels béns i drets afectats per l'addenda al projecte de gasoducte a Onil (Alacant), les característiques de la qual es detallen a continuació:
  
Peticionari: Gas Alicante, SA amb domicili a Elda (Alacant), carrer Nou, número 1 bis.
  
Objecte de la petició: autorització d'instal·lacions, reconeixement d'utilitat pública i estudi d'impacte ambiental de l'addenda al projecte de gasoducte a Onil.
  
Característiques de les instal·lacions: canonada d'acer soldada tipus API-5L Gr. B de 8'', API-5L Gr.B de 6'', i PE DN 200 SDR 17,6. Pressió de disseny: 16 bar. La longitud del gasoducte és de 6.039 metres lineals i discorre pels termes de Castalla i Onil. Inclou dos estacions de regulació i mesura (ERM) APA/MP.
  
Pressupost de les instal·lacions: 579.528,90 euros.
  
El projecte inclou la relació concreta i individualitzada de béns i drets afectats.
  
L'afectació de finques de propietat privada derivada de la construcció del projecte es concreta en:
  
Un: expropiació forçosa dels terrenys sobre els quals s'han de construir les instal·lacions fixes en superfície.
  
Dos: per a les canalitzacions:
  
a) Imposició de servitud permanent de pas en una franja de terreny de quatre metres d'ample al llarg del gasoducte, per on discorrerà soterrada la canonada o canonades que es requerisquen per a la construcció del gas i que estarà subjecta, per motius de seguretat, a les limitacions de domini següents:
  
- Prohibició d'efectuar treballs de llaurada o semblants en una profunditat superior a 50 centímetres, així com de plantar arbres o arbusts a una distància inferior a dos metres, comptadors des de l'eix de la canonada.
  
- Prohibició d'efectuar qualsevol tipus d'obres o efectuar cap acte que poguera danyar o pertorbar el bon funcionament de les instal·lacions, a una distància inferior a 10 metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
  
- Lliure accés de personal i equips necessaris per a poder mantindre, reparar o renovar les instal·lacions amb pagament, si és procedent, dels danys que ocasionen.
  
- Possibilitat d'instal·lar fites de senyalització o delimitació i els tubs de ventilació, així com les obres superficials o subterrànies que siguen necessàries per a l'execució o funcionament de les instal·lacions.
  
b) Ocupació temporal dels terrenys necessaris per a l'execució de les obres, de la zona que es reflectix per a cada finca en els plans parcel·laris d'expropiació i en la qual es farà desaparéixer qualsevol obstacle, així com realitzar les obres necessàries per a l'estesa i instal·lació de la canalització i elements annexos, i s'executaran les obres o operacions que calguen per als fins esmentats.
  
Tres: per al pas dels cables de connexió i elements dispersius de protecció catòdica:
  
a) Imposició de servitud permanent de pas en una franja de terreny d'un metre d'amplària, per on discorreran soterrats els cables de connexió i elements dispersius de protecció catòdica, que estarà subjecta a la prohibició d'efectuar treballs de llaurada o semblants a una profunditat superior a cinquanta centímetres, així com de plantar arbres o arbusts i per a realitzar qualsevol tipus d'obres, construcció o edificació en una franja de terreny de tres metres d'amplària (1,5 metres a cada costat de l'eix de les instal·lacions) així com el dret a talar o arrancar els arbres o arbusts que hi haguera a una distància inferior a la indicada.
  
b) Ocupació temporal, com a necessitat derivada de l'execució de les obres, de la zona que reflectix per a cada finca en els plans parcel·laris d'expropiació, i en la qual podrà fer desaparéixer qualsevol obstacle, així com realitzar les obres necessàries per a l'estesa i muntatge de les instal·lacions i operacions que calguen per als fins esmentats.
  
La qual cosa es fa pública per a coneixement general i especialment dels propietaris i la resta de titulars afectats per este projecte, la relació del qual s'inserix al final d'este anunci perquè puga ser examinat l'expedient en el Servici Territorial d'Indústria i Energia d'Alacant, situat en el carrer de Churruca, número 29 i presentar les al·legacions que consideren oportunes en el termini de 30 dies comptadors a partir de l'endemà de la inserció d'este anunci. Els plans parcel·laris podran ser igualment consultats en els ajuntaments d'Onil i Castalla (Alacant).
  
Alacant, 2 de febrer de 2004.- El director territorial d'Indústria: Clemente Vergara Trujillo.